สวัค่ะคุณ ลูกชายวัย8เดือนมีอาการไอเป็นช่วงๆมีน้ำมูกใสแต่ถ้าไอจะไอจนอ้วกไม่มีไข้เป็นมาแล้ว5วันวันหนึ่งอ้วก4-5รอบพาไปพบคุณมาแล้วได้ยาแก้ไอมาค่ะแต่ทุกครั้งที่ป้อนยาเค้าจะอ้วกหนักกว่าเดิมและทรมานมากทานนมน้อยลง อาการไม่ดีขึ้นแบบนี้ควรงดยาแก้ไอไหมคะ
สวัสดีค่ะ อาการไอมากในเด็กนั้นอาจเกิดจาก-โรคเกี่ยวกับทางเดินหายใจติดเชื้อเช่น คออักเสบ หลอดลมอักเสบ ปอดอักเสบ ทำให้ไอมากจนเจ็บบริเวณหน้าอก แน่นอก มีเสมหะมาก ถ้าไอมากจนหายใจไม่ทันอาจทำให้เกิดความรู้สึกเหนื่อย-กลุ่มอาการภูมิแพ้ ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น- โรคหอบหืด อาจจะไอเมื่ออากาศสัมผัสสิ่งแวดล้อมที่มีอากาศเย็นหรือการออกกำลังกายหนักๆเป็นตัวกระตุ้นโดยหากไอมาก จะมีการกระตุ้นที่คอซ้ำๆ ทำให้มีอาการคล้ายจะอาเจียนได้ไม่ควรหยุดยาแก้ไอในขณะนี้ค่ะ เพราะอาการอาเจียนที่เกิดขึ้นน่าจะเกิดจากการที่ไอมาก ควรให้ลูกดื่มน้ำและรับประทานยาแก้ไอตามที่แพทย์สั่งหากยังคงมีอาการมาก ไอมาก อาเจียนเยอะ กินได้น้อย จนอ่อนเพลีย ซึม ควรพากลับไปพบแพทย์ อาจต้องให้สารน้ำทางหลอดเลือดร่วมด้วยค่ะ